Waleed al-Husseini heinäkuussa vuonna 2017.
**Waleed al-Husseini** tai **Walid Husayin** (s. 1989 Qalqilya, Länsiranta) on palestiinalainen, esseisti, kirjailija ja blogisti. Vuoden 2010 lokakuussa palestiinalaishallinto pidätti hänet koska hänen väitettiin pilkkaavan islamia Facebookissa ja blogeissaan. Hänen pidätyksensä sai kansainvälistä huomiota. Hän pakeni Ranskaan vuonna 2011 kun palestiinalaishallinto vapautti hänet 11 kuukauden vankeuden jälkeen. Vuonna 2012 hän sai poliittisen turvapaikan Ranskasta.

Waleed al-Husseinin elämä Palestiinassa
---------------------------------------

Waleed al-Husseinin isä oli parturi. Hän opiskeli tietojenkäsittelytieteitä mutta ei saanut töitä ja teki sen vuoksi joitakin tunteja päivässä töitä isänsä parturiliikkeessä. Hän oli perustanut Facebookiin kolme ryhmää missä arvosteli islamia ja uskontoja. Hän kirjoitti blogiinsa ja Facebook -sivulle kotoaan ja käytti väärää nimeä, mutta hänen äitinsä näki joitakin hänen ateistisia kirjoituksiaan ja lopetti heidän kotinsa internet -yhteyden jotta al-Husseini ei kirjoittaisi enää sellaisia.

Al-Husseini alkoi sen jälkeen käymään paikallisessa nettikahvilassa jossa vietti aikaansa jopa yli seitsemän tuntia päivässä, mikä herätti kahvilan omistajan epäilyt. Kuukausien tarkkailun jälkeen omistaja lähetti Palestiinan tiedustelupalvelulle ottamiaan kuvankaappauksia ja Facebook -sivuista. TIedustelupalvelu seurasi Waleed al-Husseinia kahvilassa viikkoja jonka jälkeen hänet pidätettiin 31. lokakuuta 2010. Hänet pidätettiin koska hän oli pilkannut islamia ja arvosteli islamin kannattajia.

Pidätys ja pako Ranskaan
------------------------

Ranskan entisten muslimien neuvoston logo.
Hän oli pidätettynä 11 kuukautta ilman oikeudenkäyntiä ja laillista perustetta. Kansainvälinen huomio sai kuitenkin palestiinalaishallinnon viemään Waleed al-Husseinin tapauksen oikeuteen jossa hänet tuomittiin ehdonalaiseen vankeuteen vuoden 1960 lain mukaan jumalanpilkasta. Päästyään pois vankilasta oikeudenkäynnin jälkeen hän pakeni ensin Jordaniaan ja sen jälkeen sieltä Ranskaan. Vuonna 2012 hänelle myönnettiin Ranskassa turvapaikka poliittisilla perusteilla. Hän on Ranskassa tunnettu sananvapauden kannattaja ja nyky-islamin arvostelija

Vuonna 2013 hän oli mukana perustamassa *Ranskan entisten muslimien neuvosto*a (*le Conseil des ex-musulmans de France* eli *CEMF*). Entisten muslimien neuvosto ajaa sananvapautta ja oikeutta olla ateisti sekä arvostella uskontoja.

Hän kirjoitti ensimmäisen kirjansa ensimmäisen kirjansa vuonna 2015.

Kirjoja
-------

* *Blasphémateur ! : les prisons d'Allah*, 2015, Grasset ISBN 978-2-246-85461-6.
	+ Englanninkielinen käännös: *The Blasphemer: The Price I Paid for Rejecting Islam*. New York: Skyhorse Publishing, 2017. ISBN 9781628726756.
* *Une trahison française : Les collaborationnistes de l'islam radical devoilés* ("A French Treason: The Collaborators of Radical Islam Unveiled"), 2017, Éditions Ring ISBN 9791091447577.

Lähteet
-------

1. 1 2 3 4  The Blasphemer: The Price I Paid for Rejecting Islam *Google Books*. Viitattu 15.05.2018 (englanniksi) .
2. 1 2  Palestinian held for Facebook criticism of Islam *Ynetnews*.  11.11.2010. Viitattu 15.05.2018 (englanniksi) .
3. ↑  Kershner, Isabel: Palestinian Blogger Angers West Bank Muslims *The New York Times*.  15.11.2010. Viitattu 15.05.2018 (englanniksi) .
4. ↑  Création du conseil des ex-musulmans *Le Figaro.fr*.  6.7.2013. Viitattu 15.05.2018 (ranskaksi) .
5. ↑  Bernard Schalscha: Le Conseil des ex-musulmans de France est né ! *La Règle du Jeu*.  10.7.2013. Viitattu 15.05.2018 (ranskaksi) .

Aiheesta muualla
----------------

* Gatestone Institute: Interview with Waleed Al-Husseini (englanniksi)
* Humanist Voices: Waleed Al-Husseini on support and sanctuary for ex-Muslims (englanniksi)
* The Daily Beast: What It’s Like to Be an Atheist in Palestine (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat

 |
|  |
| Muut | 
* IdRef

 |

 |